Slovenska kronika, 1.8.2018


Naslov: Spet mednarodna mladinska izmenjava na kmetiji Veles
Napoved za voditelja:

Po lanskoletni uspešni prvi mednarodni mladinski izmenjavi so na hriboviti kmetiji Veles v vasi Svinjsko, ki sta jo pred sedmimi leti začela urejati Petra Jazbec in Janez Jordan, pripravili takšno srečanje tudi letos. Te druge izmenjave se preko projektov za mlade Erasmus+ udeležuje 24 mladih iz Slovenije, Italije, Španije in Srbije, poteka pa pod naslovom WE are the key ali v prevodu Mi smo ključ.

H1: Na kmetiji Veles pripravili 2.Mednarodno mladinsko izmenjavo WE are the key
H2: Udeležuje se je 24 mladih iz Slovenije, Italije, Španije in Srbije
H3: Petra Jazbec in Janez Jordan tudi v praksi živita trajnostno z naravo
T- S Svinjskega GORAN ROVAN /

X- Snemalec Jože Hartman / 
X- Montažer Sebastjan Ajdišek /

Na socialni kmetiji Veles se mladi tudi letos poglabljajo vase in v okolje, ki jih obkroža. Tako preko tem trajnostnega načina življenja in sodelovanja širijo zavedanje o sonaravnem bivanju z drugimi.

T- PETRA JAZBEC /
X- vodja projekta in direktorica Zavoda Veles /

»Poudarki so namenjeni na mi. Tko ko je blo lani Od mene do nas, je zdaj kot skupnost mi. Kaj lahko mi naredimo. Smo pa spet v polju trajnosti, da se enostavno navadijo, kako lahko živijo v naravi z naravo, kaj lahko od nje dobijo ter kako jo varujejo.«
24 mladih iz štirih držav je nad takšnim razmišljanjem in življenjem navdušeno. Zatrjujejo, da so izkušnje, ki jih pridobivajo, res koristne.
T- MILAN DIMOVSKI /

X- udeleženec izmenjave iz Srbije /

Izjava v srbščini, potreben prevod in RP

T- ALEJANDRA ORTEGA /

X- udeleženka izmenjave iz Španije /

Izjava v angleščini, potreben prevod in RP

Petra in Janez vse to kar posredujeta mladim, na kmetiji tudi v praksi uporabljata in živita.
T- JANEZ JORDAN /
X- nosilec dejavnosti na kmetiji Veles /

»Predvsem se kmetija razvija v permakulturni način delovanja. So te kompostni wc-ji, da ne uporabmo tulk vode, ka 30 ljudi bi s splahovanjem vode porabil zelo velik vode, tako pa uporabljamo žaganje. Naredil smo tudi vroči kompostnik za segrevanje vode, ki se potem uporablja za tuširanje.«
Z mednarodno izmenjavo na kmetiji Veles želijo širiti spoznanja o sonaravnem bivanju, hkrati pa želijo udeležence spodbuditi, da tudi njim trajnost bivanja postane način življenja.
